་མེད་པའི་ཚེ་ནས་ཁལ་གཅིག་ཙམ་དང༌།
ནས་ཁལ་ཕྱེད་ཙམ་གྱིས་ཀྱང་ལོངས་པར་མངོན།
མུ་གེ་བྱུང་བའི་ཚེ་
གཙོ་བོ་ནི་ཡུལ་སོ་སོའི་རིན་
ཐང་གི་སྐབས་ཐོབ་རྩི་དགོས་པར་བཤད་དོ། །(ཨཱཿ 28 ན) སྲོག་གཅོད་ཀྱི་ཕམ་
པ་ནི། །མིའམ་མངལ་དུ་ཡོད་པའི་མེར་མེར་པོ་ལ་སོགས་པ་མཚོན་དུག་རིག་
སྔགས་ཀྱིས་བསད་པའམ། གཞན་གསོད་དུ་བཅུག་ཀྱང་རུང་སྟེ། མཛོད་ལས།
དམག་ལ་སོགས་པ་དོན་གཅིག་ ཕྱི ར ། །ཐམས་ཅད་བྱེད་པ་པོ་བཞིན་ལྡན། །
ཞེས་སོ། །མི་ཆོས་བླ་མའི་རྫུན་སྨྲ་བའི་ཕམ་པ་ནི། མིའི་རྟེན་ལ་སྒྲུབ་པར་སླ་
བའི་ཆོས་མ་ཡིན་པ། དེ་དག་གི་གོང་མའམ་བླ་མ་ལྟ་བུར་གྱུར་པའི་ཡོན་ཏན་
ཞིག་མ་ཐོབ་བཞིན་དུ་ཐོབ་ཅེས་སྨྲས་པ་སྟེ། དཔེར་ན་ལྷ་མ་མཐོང་བར་ལྷ་
མཐོང་ངོ་ཞེས་པས་མཚོན་ཏེ། རང་ཉིད་སངས་རྒྱས་མ་ ཡིན་པར་ སངས་ རྒྱས་སུ་
ཁས་ལེན་པ། མངོན་ཤེས་དང་གྲུབ་རྟགས་སོགས་མེད་བཞིན་དུ་ཡོད་པར་ཁས་
འཆེ་བ་སོགས་ཀྱང་འདིའི་གྲངས་སུ་འགྲོ་ཞིང༌། ས་གའི་ལྷས། འདིར་ནི་སྒྲིབ་
པ་རྣམ་པ་ལྔ། །མི་རྣམས་ཀྱིས་ ནི ་ཆོ ས་སུ ་ཐོ ས ། །དེ་ཟད་བླ་ མའི་ཆོས་སུ་
འདོད། །ཞེས་པས། འདོད་པ་ལ་འདུན་པ། གནོད་སེམས། ... གཉིད་རྨུག
རྒོད་འགྱོད། ཐེ་ཚོམ་སྟེ་སྒྲིབ་པ་ལྔ་པོ་ནི་མི་རྣམས་ཀྱི་རང་བཞིན་ ནམ་ཆོས་ཡིན་
ལ། དེ་ཟད་པས་བླ་མ་སྟེ་ཁམས་གོང་མའི་སེམས་ཐོབ་པས་སོ། །བཅས་ལྡན་
དགེ་སློང་གིས་འདི་བཞི་གང་རུང་ལ་སྤྱད་ནས་སྐད་ཅིག་མ་ གཅིག་ བཅབས་ཀྱང་་
སྡོམ་པ་ལྷག་མ་མེད་པར་བྱེད་པས་ན་རྩ་བའི་ལྟུང་བ་སྟེ། མི་མཐུན་ཕྱོགས་ཀྱིས་
གཉེན་པོ་མཐུ་མེད་པར་བཅོམ་པའི་ཕྱིར་ཕམ་པ་བཞི་ཞེས་བྱ་སྟེ་ཕམ་པའི་་་ ་
སྡེའོ། |འདིར་གོང་འོག་ཐམས་ཅད་དུ་གླེང་གཞི། ཉེས་དམིགས། འབྲས་བུ།
53

བསམ་པ། སྦྱོར་བ། མཐར་ཐུག སེལ་བ། ལྟུང་མེད། བསླབ་བྱ་སོགས་ཞིབ་
པར་ཡོད་ནའང་བློ་གྲོས་ཀྱི་རྩལ་དང་ལྡན་པ་རྣམས་ཀྱིས་རྩོད་དུས་ཀྱི་ཀུན་མཁྱེན་”
གཉིས་པ་བུ་སྟོན་ཆོ ས་རྗེ ་དང༌། རྗེ་བརྒྱད་པའི་འདུལ་ཊཱིཀ་ཆེན’པོ་སོགས་
གཞུང་ལུགས་རྣམས་དང༌། བློ་གྲོས་མ་སྦྱངས་པ་དག་གིས་ལོ་ཆེན་དྷརྨ་ཤྲཱིའི་
སྡོམ་འགྲེལ། པད་དཀར་ཞབས་དང་རྗེ་དབོན་ཀརྨའི་སྡོམ་གསུམ(ཨཱཿ 28 བ)
སོགས་ལས་ཞིབ་ཏུ་རྟོགས་པར་བྱ་དགོས་ཀྱི་འདིར་མ་སྤྲོས་སོ། །སྐབས་འདིར་
མི་ཤེས་སུ་མི་རུང་བ་ལྟུང་བ་རྣམས་ལ་གཞི་བསམ་སྦྱོར་བ་མཐར་ཐུག་གི་ཨན་
ལག་བཞི་ཚང་བ་དང་མ་ཚང་བ་ལས་ལྟུང་བའི་དངོས་གཞི་སོགས་སུ་འགྱུར་བས་
དཔེར་མཚོན་ན། མི་ཚངས་སྤྱོད་ལ་གཞི་རྨ་གསུམ་པོ་གང་རུང་མ་ཉམས་པ་
དང་། ཕོ་དབང་ནད་མེད་ལས་སུ་རུང་བ། བསམ་པ་འཇིགས་དང་ངོ་ཚ་མེད་
པ་ཆགས་པར་གྱུར་པ། སྦྱོར་བ་ཅུང་ཟད་བཅུག་པ། མཐར་ཐུག་བདེ་བ་ཉམས་
སུ་མྱོང་བ་བཅས་ཚང་ན་ཕམ་པའི་དངོས་གཞི་དང༌། དེ་ལས་ཡན་ ལག་སྣ་རེ་
མ་ཚང་ན་ཕམ་པའི་སྦོམ་པོ། དེའང་ཡན་ལག་མང་ཉུང་གིས་ལྕི་ཡང་ གཉིས་སུ་
ཡོད་ཅིང༌། ཕམ་པ་གཞན་རྣམས་དང་ལྷག་མ་སོགས་ལའང་ཡན་ལག་ བརྩི་ཞིང་
ཡན་ལག་རེ་རེ་མ་ཚང་ན་ལྷག་མའི་སྐབས་སུ་ལྷག་མའི་སྦོམ་པོ’ཞེས་བྱ་ཞིང༌།
ལྟུང་བ་གཞན་རྣམས་ལ་ཡན་ལག་རེ
་རེ ་རེ ་མ་ཚང་ན་ཉེས་བྱས་སོ། །འདི་ལ་བདག་
གིས་འདོད་པ་བརྟེན་ནོ་བསམས་པ་ཙམ་གྱིས་ནི་བསྡམ་བྱའི་ཉེས་བྱས་དང་ །
བསམ་པ་དེའི་སྟེང་དུ་སྦྱོར་བ་དེ་གཉེར་ཞིང་ཕམ་པ་དངོས་སུ་མ་གྱུར་པ་ཚུན”
ཆོད་ལ་སྦྱོར་ལྟུང་ཞེས་དང༌། སྨྱོན་པ་ལ་ནི་ལྟུང་བ་མེད་པ་སྟེ། དེས་ཐམས་ཅད་
ལ་འགྲེ [རྣམ་གཞག་ཕྲ་ཞིབ་མང་ཡང་གཙོ་ཆེ་བ་ནི་དེ་དག་གོ
གཉིས་པ་ནི། ཁུ་བ་འབྱིན་རེག་འཁྲིག་ཚིག་བསྙེན་བཀུར་བསྔགས།
སྨྱན་བྱེད་ཁང་པ་ཁང་ཆེན་གཞི་མེད་དང༌། །བག་ཙམ་གཞི་བརྗོད་ དབྱེན་ དང་
དེ་རྗེས་ཕྱོགས། |སུན་འབྱིན་བཀའ་བློ་མི་བདེ་ལྷག་མའི་སྡེ། |གང་སྤྱད་སྡོམ་
54

པའི་ལྷག་ཙམ་ལུས་པར་འདོད། །དགེ་འདུན་ལྷག་མའི་སྡེ་ལ་བཅུ་གསུམ་ཡོད་
ཟག་བྱེད་
པའི། ཁུ་བ་བྱིན་པའི་ལྷག་མ་ནི། གཞན་གྱི་ཁ།” བཤང་ལམ།
གསུམ་གང་རུང་མ་ཡིན་པའི་ལུས་ཀྱི་ཆ་ཤས་སམ། རང་གི་སོར་མོ་ལྟ་བུས་ཁུ་
བ་འབྱིན་པའོ། །རེག་པའམ་འཛིན་པའི་ལྷག་མ་ནི། ཆགས(ཨཱཿ 29 ན)སེམས་
ཀྱིས་བུད་མེད་ཀྱི་ཤ་རྗེན་པ་ལ་རེག་པའོ།
།འཁྲིག་ཚིག་སྨྲ་བའི་ལྷག་མ་ནི།
ཆགས་སེམས་ཀྱིས་ཀུན་ནས་བསླངས་ཏེ་བུད་མེད་ལ་འཁྲིག་ཚིག་སོགས་བཙོག་་་་
གཏམ་སྣ་ཚོགས་སྨྲ་བའོ། །བསྙེན་བཀུར་བསྔགས་པའི་ལྷག་མ་ནི།
ཆགས་
སེམས་ཀྱིས་བུད་མེད་ལ་འཁྲིག་པས་བསྙེན་བཀུར་ན་ལེགས་སོ་ཞེས་བསྔགས་ པ་་་
བརྗོད་པའོ། །སྨྱན་བྱེད་པའི་ལྷག་མ་ནི། འཕྲིན་ལན་གསུམ་བསྐྱལ་བའི་སྒོ་ནས་
སྔར་མི་མཐུན་པའི་སྐྱེས་པ་དང་བུད་མེད་འཁྲིག་པ་བསྙེན་པ་ལ་མཐུན་པར་སྦྱར་་”
བའོ།ྱ །འདི་ནི་རང་གིས་དངོས་སུ་མ་བྱས་པར་གཞན་ལ་བྱེད་དུ་བཅུག་ཀྱང་
རུང་སྟེ། ཇི་སྐད་དུ། རང་ངམ་གཞན་བྱེད་འཇུག་ཀྱང་རུང༌། །བུད་མེད་སྐྱེས་
པ་ཕྲད་ན་ནི། །དགེ་འདུན་ལྷག་མའི་རལ་གྲི་ཡིས། ༢། །རང་གི་མགོ་ནི་གཅོད་
པར་བྱེད། །ཅེས་སོ། །ཁང་པའི་ལྷག་མ་ནི། གཞི་མ་དག་པའི་སར་རང་དོན་
དུ་ཚད་ལས་འདས་པའི་ཁང་པ་བརྩིགས་པའོ། །ཁང་ཆེན་གྱི་ལྷག་མ་ནི། གཞི་
དང་དངོས་པོ་མ་དག་པས་དགེ་སློང་བཞི་ཡན་ཆད་ཀྱི་དོན་དུ ་ཁང་ པ་ ཆེན་པོ ་་
བརྩིགས་པའོ། །ཁང་པའི་ཚད་ནི་ལྡང་བ་ན་ལག་མི་འཐོགས་པ། ཉལ་ན་རྐང་
ལག་བརྐྱང་བསྐུམ་མི་འཐོགས་པ། འགྲོ་ན་ཕྱོགས་རེར་གོམ་པ་གསུམ་གསུམ་
བགྲོད་ཐུབ་པ། སྡོད་ན་སྐྱིལ་ཀྲུང་བཅའ་བ་ལ་མི་གནོད་པའོ ། །ལྷག་པ་ནི་
སྲིད་དུ་མིའི་ཁྲུ་བཅོ་བརྒྱད་དང་ཞེང་དུ་ཁྲུ་ཕྱེད་དང་བཅུ་གཅིག་གི་ཚད་ལས་་་་་
འདས་པའོ ། །གཞི་མེད་ཀྱི་ལྷག་མ་ནི། དགེ་སློང་གཞན་ལ་ཕམ་པའི་ མཐོང་
ཐོས་དོགས་གསུམ་མེད་བཞིན་དུ་སྒྲོ་བཏགས་ནས་སྐུར་བ་བཏབ་པའོ།
།ཁག་
ཙམ་གྱི་ལྷག་མ་ནི། དགེ་སློང་གཞན་ལ་སྐུར་བ་འདེབས་པའི་གཞི་བག་ཙམ་ཡོད་
55

པ་རྒྱུ་མཚན་དུ་བྱས་ན ས་ ཕམ་པའི་སྐུར་འདེབས་བྱས་པའོ།
།དབྱེན་བྱེད་པའི་
ལྷག་མ་ནི། དགེ་འདུན་གྱི་དབྱེན་གྱི་གཞི་ལ་ཞུགས་པ་ལ། དགེ་སློང་གཞན་
གྱིས་ལན་གསུམ་བཟློག་ཀྱང་མི་ཉན་པའོ། །དེ་རྗེས་ཕྱོགས་ཀྱི་ལྷག་མ་ནི། དགེ་
འདུན་གྱི་དབྱེན་བྱེད་པ(ཨཱཿ 29 བ) དེའི་གྲོགས་དགེ་སློང་གཞན་གྱིས་བྱེད་པ་ལ་་”
ལན་གསུམ་གྱི་བར་དུ་བཟློག་ཀྱང་མི་ཉན་པའོ། [ཁྱིམ་སུན་འབྱིན་པའི་ ལྷག་མ་
ནི། སྤྱོད་པ་ངན་པས་ཁྱིམ་བདག་དགེ་འདུན་ལ་དད་པ་བཟློག་པར་བྱས་པ་ན།
དེའི་ཉེས་པས་རང་བསྐྲད་པ་ན་སྐྲོད་པ་པོའི་དགེ་འདུན་ལ་སྐུར་བ་འདེབས་ ཏེ།
གཞན་གྱིས་བཟློག་ཀྱང་མི་ཉན་པའོ། །བཀའ་བློ་མི་བདེ་བའི་དགེ་འདུན་ལྷག་མ་
ནི། རང་ཉིད་ལ་ལྟུང་བ་བྱུང་བ་ལ་གཞན་གྱིས་གླེང་བ་ན་དང་དུ་མི་ལེན་པས་་”
བཀའ་བློ་མི་བདེ་བ་སྟེ་གཞན་གྱིས་བཟློག་ཀྱང་མི་ཉན་པར་བློ་མི་བདེ་བར་་་་’་་
བཙོས་པའོ། །བཅུ་གསུམ་པོ་དེ་དག་ནི་དགེ་འདུན་ལྷག་མའི་སྡེ་ཞེས་བྱ་སྟེ།
གསོ་བ་དགེ་འདུན་ལ་རག་ལས་ཤིང་སྡོམ་པ་རྣམ་དག་གི་ལྷག་མ་ཙམ་ལུས་པས་་”
ན་དེ་སྐད་དུ་གྲགས་སོ། །འཕྲོས་དོན་རྩ་བའི་མདོར།
དབེན་པ་སྐྱབས་ ཡོད་
འདུག་པའོ། །ཞེས་མ་ངེས་པ་གཉིས་གསུངས་ཏེ། ཁྲིམས་གྲོགས་མེད་པའི་དབེན་
པར་སྒྲིབ་བྱེད་ཀྱི་སྐྱབས་ཡོད་པའི་གནས་སུ་དགེ་སློང་དང་བུད་མེད་ལྷན་ཅིག་ཏུ་་
འདུག་པའི་ཚེ། གནས་དེ་མི་ཚངས་སྤྱོད་བྱར་རུང་མི་རུང་གི་ཁྱད་པར་ལས།
དགེ་སློང་དེ་ལ་ཕམ་ལྷག་ལྟུང་བྱེད་གསུམ་གང་རུང་ངམ། ལྷག་མ་དང་ལྟུང་བྱེད་
གཉིས་གང་བྱུང་མ་ངེས་པའམ་དངོས་པོ་ལ་མཐའ་གང་དུ་འགྱུར་མ་ངེས་པའོ། །
གསུམ་པ་ལ་གཉིས། སྤང་བའི་ལྟུང་བ། ལྟུང་བྱེད་འབའ་ཞིག་པའོ། །
དང་པོ་ལ་བཅུ་ཚན་གསུམ་གྱི་བཅུ་ཚན་དང་པོ་ནི། འཆང་འབྲལ་འཇོག་དང་
འཁྲུར་འཇུག་ལེན་དང་སློང༌། །ཚད་དང་རིན་ཐང་སོར་སྤགས་བསྐུལ་བ་ལྷག །
དེ་ལ་གོས་ལྷག་འཆང་བའི་སྤང་བ་ནི། ཆོས་གོས་ཀྱི་རྒྱུར་མ་བསྔོས་པ་ཁྲུ་ཚད་
དུ་ལོངས་པ་ཡན་ཆད་ཀྱི་གོས་ལྷག་པོ་རང་ཉིད་དབང་བ་བྱིན་གྱིས་མ་བརླབས་"
56

པར་ཞག་བཅུ་མ་རྫོགས་ཀྱི་བར་དུ་འཇོག་པའོ། །འབྲལ་བའི་སྤང་བ་ནི། ཆོས་
།ཟླ་འཇོག་
གོས་རྣམ་གསུམ་དང་ཉིན་ཞག་ཕྲུགས་གཅིག་གི་བར་དུ་འབྲལ་བའོ།
གི་སྤང་བ་ནི། ཆོས་གོས་གསུམ་གང་རུང་མེད་པས་ཆོས་གོ ས་ཀྱི་རྒྱུར་བསྔོས་པ
(ཨཱཿ 30 ན) ཁྲུ་ཚད་དུ་ལོངས་ཤིང་འཁོར་གསུམ་མི་ཁེབས་པའི་གོས་བྱིན་གྱིས་མ་
བརླབས་པར་ཟླ་བ་གཅིག་གི་བར་དུ་འཆང་བའོ།
།འཁོར་གསུམ་ནི་ལྟེ་བའི་
འཁོར་ལོ། པུས་མོའི་འཁོར་ལོ་གཉིས་དང་བཅས་པའོ། །གོས་བྱིན་གྱིས་མ་
བརླབས་པར་ཞག་བཅུ་འདས་པའི་བཅུ་གཅིག་གི་སྐྱ་རེངས་ཤར་བའི་དུས་གོས་་་
དེ་ལ་བརྟེན་པའི་ཞག་བཅུ་འཆང་བའི་ལྟུང་བ་འབྱུང་བར་མ་ཟད་དེའི་རྗེས་སུ་་་་
རྙེད་པའི་ཞག་བཅུ་མ་སོང་བ་ཞིག་ལ་ཡང་ཤན་སྟོབས་ཀྱིས་ཞག་བཅུ་འཆང་བའི་་
ལྟུང་བ་འབྱུང་བ་དང༌།
ཐོག་མར་ཟླ་འཇོག་གི་ལྟུང་བ་འབྱུང་བའི་གོས་ཞིག་
རྙེད་པའི་རྗེས་སུ་ཆོས་གོས་ཡོངས་རྫོགས་རྙེད་ན་ཞག་བཅུ་གཅིག་ གི་སྐྱ་རེངས་ ་ ་
ཤར་བའི་ཚེ། སྔ་མས་ཞག་བཅུ་འཆང་བའི་ལྟུང་བ་བསྐྱེད་ནུས་པ་སོགས་ཤན་གྱི་
སྐོར་རྣམ་གྲངས་མང་ཞིང༌། གོས་ལ་བཤད་པ་འདིས་ལྷུང་བཟེད། སྨན་ལྟུང་
བའི་ཤན་རྣམས་ལའང་རིགས་འགྲེ་བར་བྱའོ། །འབྲལ་སྤང་སྐབས་མཚམས་ཐ་
དད་དང༌། གནང་བ། བྱིན་རླབས་སོགས་ཀྱང་གལ་ཆེ་བས་གཞན་དུ་བལྟ་བར་
བྱའོ། །ཆོས་གོས་འཁྲུར་འཇུག་གི་སྤང་བ་ནི། རང་གི་ཉེ་དུ་མ་ཡིན་པའི་དགེ་
སློང་མ་ལ་གོས་རྙིང་པ་འཁྲུར་བཅུག་པའོ། །འདིར་ཉེ་དུ་ཞེས་པ་ནི།
གང་རུང་གི་རྒྱུད་མི་ཚིགས་བདུན་ཚུན་ཆད་དོ །
རང་ལ་ཆོས་གོས་རྣམ་གསུམ་ཡོད་བཞིན་དུ་འཁོར་གསུམ་ཁེབས་པའི་ཚད་དུ་"
ལོངས་པའི་གོས་ཉེ་དུ་མ་ཡིན་པའི་དགེ་སློང་མ་ལས་བླངས་པའོ།
ཕ་མ་
།གོས་ལེན་པའི་སྤང་བ་ནི།
།སློང་བའི་
སྤང་བ་ནི། ཉེ་དུ་མ་ཡིན་པའི་ཁྱིམ་པ་ལ་བཤད་མ་ཐག་པ་ལྟར་བསླངས་པའོ། །
སློང་བ་རིགས་པ་སློང་བའི་སྤང་བ་ནི། ཆོས་གོས་རྣམ་གསུམ་མེད་པའི་དགེ་སློང་
གིས་ཉེ་དུ་མ་ཡིན་པའི་ཁྱིམ་པ་ལ་སྟོད་གཡོགས་སྨད་གཡོགས་ཟུང་གཅིག་གི་ཚད་་
57

ལས་ལྷག་པ་བསླངས་པའོ། །ལྷག་པ་སློང་བའི་སྤང་བ་ནི།
ཁྱིམ་པ་ཉེ་དུ་མ་
ཨིན་པས་བློས་གང་སྤོགས་ཀྱིས་སྦྱིན་པར་རྩོམ་པའི་ཚེ་དེ་ལས་ལྷག་པའི་རིན་ཐང་་
སོགས་བཟང་བ་ཞིག་དགོས་ཞེས་བསླངས་པ་ལྟ་བུའོ།།(ཨཱཿ30 བ) སོ་སོ་ནས་
སྤགས་པ་སློང་བའི་སྤང་བ་ནི། ཁྱིམ་གཅིག་ནས་ཐུན་མོང་དུ་ཕུལ་བ་དང་ཕོ་མོ་
གཉིས་སོ་སོར་ཕུལ་བའི་ཁྱད་པར་ཙམ་མ་གཏོགས་འདྲའོ། །བསྐུལ་བའི་སྤང་བ་
ནི། གོས་ཉོ་བའི་རིན་གྱི་རིན་པོ་ཆེ་ཞལ་ཏ་པ་ལ་གཏད་ནས་ལན་གསུམ་གྱི་བར་
དུ་བསྐུལ་བ་དང་ལན་གསུམ་གྱི་བར་དུ་མཐོང་སར་ བསྡད་པ་ལས་ལྷག་པའི་"
སྐལ་མས་གོས་བླངས་པའོ། །བཅུ་ཚན་གཉིས་པ་ནི། སྲིན་བལ་བལ་ནག་ཆ་
གཉིས་ལོ་དྲུག་དང༌། །མཐོ་གང་མི་ལྷན་ཁུར་རྨེལ་གསེར་དངུལ་རེག །བུན་
སྐྱེད་ཉོ་ཚོང༌། །ཞེས་པ་སྟེ། སྲིན་བལ་གྱི་སྟན་གྱི་སྤང་བ་ནི། རིན་ཐང་ཅན་གྱི་
དངོས་པོ་སྲིན་བལ་ལྟ་བུ་ལས་གྲུབ་པའི་འཁོར་གསུམ་ཁེབས་པའི་ མཐའི་ཚད་དུ་
ལོངས་པའི་སྟན་བྱེད་པའོ ། །བལ་ནག་གི་སྟན་གྱི་སྤང་བ་ནི། བལ་ནག་པོ་
འབའ་ཞིག་ལས་གྲུབ་པའི་སྟན་ཚད་གོང་དང་འདྲ་བའོ། །ཆ་གཉིས་བསྲེས་པའི་
སྤང་བ་ནི། སྟན་ལ་ཆ་བཞིར་བགོས་པའི་ཆ་གཉིས་ལས་ལྷག་པ་བལ་ནག་གིས་
བྱས་པའོ། །ལོ་དྲུག་གི་སྤང་བ་ནི། ལོ་དྲུག་གི་བར་དུ་ལོངས་སྤྱད་རྒྱུའི་རང་ལ་
སྟན་ཡོད་བཞིན་དུ་སྟན་གསར་པ་ཆེད་དུ་བྱས་པའོ། །མཐོ་གང་གི་སྤང་བ་ནི།
གདིང་བ་གསར་པ་དྲུབ་པའི་ཚེ། རྙིང་པ་ནས་བདེ་བར་གཤེགས་པའི་མཐོ་གང་
གི་ཚད་དེ་མིའི་ཁྲུ་ཕྱེད་དོ་མ་གླན་པར་ལོངས་སྤྱད་པའོ།
།ལམ་དུ་བལ་ཐོགས་
པའི་སྤང་བ་ནི། ཆགས་སེམས་ཀྱིས་ཀུན་ནས་བསླང་སྟེ་བལ་ལ་སོགས་པའི་ཁུར་
ཆེན་པོ་ཁུར་ནས་ཉི་མ་གཅིག་གི་ནང་དུ་རྒྱང་གྲགས་ལས་འདས་པར་ཕྱིན་པའོ། །
བལ་འཁུར་དུ་འཇུག་པའི་སྤང་བ་ནི། རང་གི་ཉེ་དུ་མ་ཡིན་པའི་དགེ་སློང་མ་ལ་
བལ་འཁུར་བ་དང་རྨེལ་བ་དང་འཚེད་དུ་འཇུག་པའོ། །རིན་པོ་ཆེ་ལ་རེག་པའི་
སྤང་བ་ནི། ཆགས་སེམས་ཀྱི་སྒོ་ནས་རུང་བ་མ་བྱས་པའི་གསེར་ལ་སོགས་པའི་
58

རིན་པོ་ཆེ་ལ་རེག་གམ་རེག་ཏུ་བཅུག་ནས་བདག་གིར་བྱས་པའོ ། །མངོན་ཚན་
ཅན་གྱི་སྤང་བ་ནི། ཆགས་སེམས་ཀྱིས་ཉེ་དུ་མ་ཡིན་པའི་ཁྱིམ་པ་ལ(ཨཱཿ 31 ན)
གསེར་ལ་སོགས་པ་བུན་སྐྱེད་དམ་ཁེ་སྤོགས་བྱེད་དུ་བཅུག་པའོ། །ཉོ་ཚོང་བྱེད་
པའི་སྤང་བ་ནི། རིན་པོ་ཆེ་མ་ཡིན་པའི་དངོས་པོ་འབྲུ་སོགས་གཞན་ཁེ་སྤོགས་
བྱེད་པ་སྟེ་སྔ་ཕྱི་དེ་གཉིས་སྐྱེད་ཐོབ་པ་ན་དངོས་གཞིར་འགྱུར་རོ། །བཅུ་ཚན་
གསུམ་པ་ནི། ལྷུང་བཟེད་ཐག་གཉིས། །བྱིན་འཕྲོག་གཏད་བྱུང་འབྲལ་སྤང་རས་
ཆེན་དང༌། །བསྔོས་བསྒྱུར་གསོག་འཇོག་སྤང་འབྲལ་ལྟུང་བའི་སྡེ། །ལྷུང་བཟེད་
སྤང་ལྟུང་གཉིས་ལས། དང་པོ་ལྷུང་བཟེད་འཆང་བའི་སྤང་བ་ནི། བྱིན་གྱིས་
མ་བརླབས་པའི་ལྷུང་བཟེད་ཞག་བཅུ་འཆང་བའོ། །ལྷུང་བཟེད་ལྷག་པོ་འཚོལ་
བའི་སྤང་བ་ནི། ཿ རང་ལ་ལྷུང་བཟེད་ཚད་ལྡན་ཡོད་བཞིན་དུ་ཁྱིམ་པ་ཉེ་དུ་མ་
ཡིན་པ་ལས་ལྷུང་བཟེད་བཅོལ་ནས་ཐོབ་པའོ། །ཐག་གཉིས་ལས་ཐགས་འཐག་
ཏུ་འཇུག་པའི་སྤང་བ་ནི། ཁྱིམ་པ་ཉེ་དུ་མ་ཡིན་པ་ལ་གླ་རྔན་མ་བྱིན་པར་ཐཊ་
འཐག་ཏུ་བཅུག་པའོ། །འཐག་པ་བསྐྱེད་པའི་སྤང་བ་ནི། ཉེ་དུ་མ་ཡིན་པའི་
ཁྱིམ་པས་ཐགས་བཏགས་ནས་རང་ལ་སྟེར་བར་ཁས་བླངས་པ་ན་འཐག